Всички ли сънуват?
**Макар и много хора да не могат да си спомнят сънищата си** на сутринта, БДО (бързо движение на очите) по време на спане показва, че дори и да не могат да си спомнят, че са сънували, те сънуват точно толкова колкото и онези, които си ги спомнят.

Ако вземете човек, който се **кълне, че никога в живота си не е сънувал** и го заведете в лаборатория за изследване на съня и го събудите точно по време на БДО сън, ще откриете, че и той може да си спомни сънуваното точно както и останалите хора. Когато някой казва "*Аз никога не сънувам*" това което има предвид е "*Аз не мога да си спомня сънищата си*".

Това са хора, които се събуждат в не БДО фаза на съня и половината от населението на планетата е точно такова. **Поддържа се мнението от някои психолози, че тези хора подсъзнателно се събуждат точно по време в което не сънуват**, защото искат да подтиснат факта, че сънуват.